Sahmura

Sahmura merupakan album studio keenam Siti Nurhaliza, dilancarkan tepat pada pukul 00:00, 1 Januari 2000. Pelancaran dibuat di KLCC ketika majlis menyambut alaf baru. Sahmura merupakan album tradisional bagi menyambung tradisi Malaysia, dan motto bagi album ini ialah, "Permulaan Untuk Seribu Tahun Lagi". Album ini telah terjual melebihi 50,000 unit.

Sahmura memuatkan beberapa sentuhan dari komposer terkenal, Pak Ngah, S. Atan, To'Ki dan Rosli Selasih. Antara single yang menyerlah ialah "Balqis" dan "Ya Maulai".

Latar belakang
Selepas kejayaan album tradisional pertamanya, Cindai dan album tradisional duet Seri Balas bersama Noraniza Idris, pada Mei 1999, Siti Nurhaliza mengumumkan bakal muncul dengan album tradisional keduanya yang dijadualkan akan menjengah pasaran pada hujung 1999 atau sekurang-kurangnya pada awal sambutan Alaf Baru 2000.Siti Nurhaliza rancang album terbaru Utusan Malaysia (23 November 1999). Rakaman album Sahmura yang diterbitkan oleh To’Ki, Suhaimi “Pak Ngah” Zain (yang turut menjadi penerbit album Cindai) dan Rosli Selasih ini dijalankan pada Jun 1999 hingga Disember 1999.

Tenaga kerja lain yang turut terlibat dalam pembikinan album Sahmura ialah Khir Rahman, S. Atan, Siso Kopratasa, Hairul Anuar Harun, Nurul Asyiqin dan Arid. Biarpun terkenal dengan lagu-lagu pelbagai genre seperti pop, R&B dan balada,ternyata Siti tidak pernah mengetepikan muzik tradisional dan etnik kerana beliau sememangnya dibesarkan oleh keluarga pencinta muzik tradisional.

Keluaran dan promosi
Untuk mempromosikan Sahmura, lagu "Balqis", "Ya Maulai" dan "Mahligai Permata" telah dikeluarkan sebagai single. Ketiga-tiga lagu ini juga dipersembahkan oleh Siti untuk persembahannya di Konsert Mega Siti Nurhaliza pada 30 Jun 2001.Siti Nurhaliza -- Konsert Mega ketiga Jun  Utusan Malaysia (19 April 2001). Diperoleh pada 7 Julai 2016. Pada Julai 2013, Siti menyanyikan "Balqis", "Ya Maulai" dan "Mahligai Permata" secara langsung yang diberikan gubahan baru oleh Yuzaifullah Mohd Yusof semasa persembahan beliau di konsert persembahan residensi beliau, Siti Nurhaliza in Symphony yang diadakan selama tiga hari di Dewan Filharmonik Petronas dan persembahannya menarik perhatian penonton yang hadir.

Ulasan kritis
Sahmura menerima ulasan dari pengkritik muzik. Marina Abdul Ghani dari The Malay Mail di dalam ulasan keseluruhan "Sahmura" mengulas "Seperti yang dijangkakan, Siti memberikan persembahan terbaiknya dalam album ini dan vokalnya semakin matang." Zainal Alam Kadir dari New Straits Times memberikan taraf empat daripada lima bintang untuk album Sahmura. Beliau berkata, "Sahmura adalah produk yang menggoda, hanya apa yang anda harapkan dari album pop yang baik, manis, hangat dan kaya." Saniboey dari Harian Metro juga memberikan taraf empat bintang untuk Sahmura. Beliau berkata mengenai ulasannya, "Secara keseluruhannya, saya dapati album ini mencabar kerana stilistiknya. Bahasa Melayu yang digunakan bukan bahasa arkaik, namun ia jarang diguna dan itu adalah cabaran utama kepada pendengar album ini." Sahmura ialah satu lagi album yang berjaya secara komersial oleh Siti. Ia memuncak di puncak carta album tempatan RIM dan lebih daripada 100,000 unit telah dijual.

Senarai runut

Kedudukan carta
Album
 Carta (2000) Kedudukan tertinggicartaMalaysia (Carta RIM)1Hisham Harun’s hit list Hisham Harun (17 Februari 2000). New Straits Times. Accessmylibrary.com. Dicapai pada 6 Februari 2013.

Single
TahunTajukKedudukan tertinggiRadio MuzikERA fmHOT fmMuzik Muzik2000Balqis11-1Mahligai Permata----Ya Maulai1017-2

Pensijilan
 Negara  Pensijilan  Jualan/penghantaran Malaysia (RIM)  2x Platinum  100,000

Anugerah

Anugerah Industri Muzik
 Tahun Penerima/Karya tercalon Kategori Keputusan2001SahmuraPersembahan Vokal Terbaik Di Dalam Album (Wanita)Album Pop Etnik TerbaikAlbum Terbaik"Balqis"Gubahan Terbaik Di Dalam Lagu 

Anugerah Juara Lagu
TahunPenerima/Karya tercalonKategoriKeputusan2000Juara Lagu 2000 -- Etnik kreatif terus bertakhta (21 November 2000) Utusan Malaysia Online. Diperoleh pada 24 Ogos 2010."Balqis"Lagu Irama Malaysia dan Etnik Kreatif TerbaikPemenang Keseluruhan

Lihat juga
 Cindai
 Seri Balas
 Sanggar Mustika
 Lentera Timur

Rujukan

Pautan luar
 Sahmura oleh Siti Nurhaliza di iTunes Malaysia

Kategori:Album 2000
Kategori:Album Malaysia tahun 2000
Kategori:Album Siti Nurhaliza
Kategori:Album Suria Records